Naziv obveznika: OPĆINA MARTIJANEC

Poštanski broj i mjesto sjedišta obveznika: 42 232 MARTIJANEC

Adresa sjedišta: Varaždinska 64, Martijanec

Šifra općine: 85

Broj RKP-a: 31729

Matični broj: 02654466

OIB: 67582103920

Šifra djelatnosti: 8411- Opće djelatnosti javne uprave

Žiro račun: HR47 2390 0011 8085 0000 5 –račun otvoren kod Hrvatske poštanske banke d.d.

**B I LJ E Š K E**

**uz financijsko izvješće Proračuna Općine Martijanec**

**za razdoblje I-IX. 2024. godine**

**1. Uvodna bilješka**

U skladu s odredbama Pravilnika o financijskom izvještavanju u proračunskom računovodstvu (Narodne Novine, br. 37/22) i Okružnice o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje 1. siječnja do 30. rujna 2024. godine od Ministarstva financija (KLASA: 400-02/24-01/19, URBROJ: 513-05-03-24-3 od 03. listopada 2024. godine sastavljen je Financijski izvještaj Općine Martijanec za razdoblje siječanj – rujna 2024. godine koji se sastoji od:

* Izvještaja o prihodima i rashodima, primicima i izdacima (Obrazac PR-RAS),
* Izvještaj o obvezama (Obrazac OBVEZE),
* Bilješki.

Proračun Općine Martijanec za 2024. godinu i projekcije za 2025. i 2026. godinu donesen je na 13. sjednici Općinskog vijeća Općine Martijanec održanoj dana 20. prosinca 2023. godine (Službeni vjesnik Općine Martijanec br. 8/23), I. Izmjene i dopune Proračuna Općine Martijanec za 2024. godinu i projekcije za 2025. godinu i 2026. godinu (Službeni vjesnik Općine Martijanec br. 3/24).

**2. Bilješke uz Izvještaj o prihodima i rashodima, primicima i izdacima**

**Bilješka br.1 -** Prihodi i primici /rashodi i izdaci

Ukupni prihodi i primici (šifra X678) u izvještajnom razdoblju ostvareni su u iznosu od 1.698.472,72 eur ili 20,6% više nego u odnosu na ostvarenje u prethodnoj godini. Unutar ukupnih prihoda i primitaka, prihodi poslovanja u razdoblju od I-IX. mjeseca ostvareni su u iznosu od 1.663.809,25 eur i veći su za 19,8% u odnosu na prethodnu godinu, prihodi od prodaje nefinancijske imovine ostvareni su u iznosu od 34.663,47 eur i veći su za 81,2% od istog razdoblja protekle godine. Primici od financijske imovine i zaduživanja nisu ostvareni.

Ukupni rashodi i izdaci (šifra Y345) u izvještajnom razdoblju su izvršeni u iznosu od 1.754.950,87 eur ili 59,9% više u odnosu na izvršenje u prethodnoj godini. Unutar ukupnih rashoda i izdataka, rashodi poslovanja (šifra 3) u razdoblju od I-IX. mjeseca izvršeni su u iznosu od 1.023.588,92 eur i veći su za 38,7% u odnosu na prethodnu godinu, rashodi za nabavu nefinancijske imovine (šifra 4) izvršeni su u iznosu od 672.015,36 eur i veći su za 123,3% u odnosu na prethodnu godinu, izdaci za financijsku imovinu i otplate zajmova (šifra 5) izvršeni su u iznosu od 59.346,59 eur i veći su za 1,7% od istog razdoblja protekle godine.

**Bilješka br. 2** (šifra 6)Prihodi poslovanja

Prihodi poslovanja (šifra 6) ostvareni su u iznosu 1.663.809,25 eur. U tablici koja slijedi daje se pregled ostvarenih prihoda poslovanja za razdoblje I-IX. 2024. godine.

Struktura ostvarenih prihoda poslovanja u izvještajnom razdoblju prikazana je u slijedećoj tabeli:

|  |  |  |
| --- | --- | --- |
| **OPIS** | **IZNOS (eur)** | **UDIO (%)** |
| Prihodi od poreza (61) | 665.361,79 | 39,99 |
| Pomoći iz inozemstva i od subjekata unutar općeg proračuna (63) | 598.027,44 | 35,94 |
| Prihodi od imovine (64) | 70.097,25 | 4,21 |
| Prihodi od upravnih i administrativnih pristojbi, pristojbi po posebnim propisima i naknada (65) | 126.539,87 | 7,61 |
| Prihodi od prodaje proizvoda i robe te pruženih usluga i prihodi od donacija (66) | 202.430,12 | 12,17 |
| Kazne, upravne mjere i ostali prihodi (68) | 1.352,78 | 0,08 |
| UKUPNO: | 1.663.809,25 | 100,00 |

Prihodi poslovanja, u odnosu na ostvarenje istog razdoblja prethodne godine bilježe povećanje za 19,8% u odnosu na izvještajno razdoblje prethodne godine. U strukturi ovih prihoda najznačajniju stavku čine porezni prihodi s udjelom 39,99%, zatim slijede pomoći iz inozemstva i od subjekata unutar općeg proračuna s udjelom od 35,94%, zatim prihodi od prodaje proizvoda i robe te pruženih usluga i prihodi od donacija s udjelom od 12,17%. Dalje slijede prihodi od upravnih i administrativnih pristojbi i po posebnim propisima i naknada s udjelom 7,61%, zatim prihodi od imovine s udjelom od 4,21 % te kazne, upravne mjere i ostali prihodi s udjelom od 0,08%.

Prihodi od poreza (šifra 61) ostvareni su u iznosu od 665.361,79 eur što u odnosu na ostvarenje prethodne godine predstavlja povećanje od 12,6%. Prihodi od poreza uključuju: prihode od poreza i prireza na dohodak, prihode od poreza na imovinu te prihode od poreza na robu i usluge. Prihodi od poreza i prireza na dohodak (šifra 611) u izvještajnom razdoblju su ostvareni u iznosu od 630.683,59 eur i bilježe povećanje za 12,5% u odnosu na prethodnu godinu.

Porezi na imovinu (šifra 613) u izvještajnom razdoblju su ostvareni u iznosu od 31.409,49 eur i veći su za 14,8% od ostvarenja prethodne godine, a odnose se na prihode od poreza na promet nekretnina.

Porezi na robu i usluge (šifra 614), kojeg čine porez na potrošnju alkoholnih i bezalkoholnih pića i porez na tvrtku odnosno naziv, ostvareni su u iznosu od 3.268,71 eur odnosno veći su za 13,8% od istog razdoblja protekle godine.

Pomoći od inozemstva i od subjekata unutar općeg proračuna (šifra 63) u izvještajnom razdoblju ostvarene su u iznosu od 598.027,44 eur i u odnosu na prethodnu godinu smanjene su za 1,5%, a obuhvaćaju sredstva fiskalnog izravnanja iz Državnog proračuna, sredstva za fiskalnu održivost dječjih vrtića, primljenu tekuću pomoć Ministarstva poljoprivrede za organizaciju lokalno – tradicijske manifestacije u iznosu od 5.800,00 eur, 27.200,00 eur Ministarstva prostornog uređenja, graditeljstva i drž. imovine za uređenje centralnog trga – II.faza, kapitalnu pomoć MRRFEU za dječje igralište u Vrbanovcu u iznosu od 12.837,74 eur, tekuću pomoć Fonda za zaštitu okoliša i energetsku učinkovitost za provođenje izobrazno – informativnih aktivnosti - Eko Martijanec u iznosu od 1.116,83 eur, primljenu kapitalnu pomoć APPRRR-a (putem LAG-a) za dječje igralište u Vrbanovcu u iznosu od 46.612,94 eur, tekuću pomoć Fonda za zaštitu okoliša i energetsku učinkovitosti za izradu Secap-a u iznosu od 4.500,00 eur te 81.226,35 eur predujma za dogradnju i opremanje DV Vlakić Martijanec.

Prihodi od imovine (šifra 64) u izvještajnom razdoblju su ostvareni u iznosu od 70.097,25 eur ili 11,7% više u odnosu na ostvarenje u prethodnoj godini. Ova skupina prihoda uključuje prihode od financijske imovine i prihode od nefinancijske imovine. Prihodi od nefinancijske imovine (šifra 642) u izvještajnom razdoblju su ostvareni u iznosu od 70.053,59 eur i veći su za 11,6% u odnosu na ostvarenje u prethodnoj godini zbog povećanja svih prihoda skupine.

Prihodi od upravnih i administrativnih pristojbi po posebnim propisima i naknade (šifra 65) u izvještajnom razdoblju su ostvareni u iznosu 126.539,87 eur i viši su u odnosu na prethodnu godinu za 5,2%. Ovu skupinu prihoda čine prihodi od upravnih i administrativnih pristojbi, prihodi po posebnim propisima i prihodi od komunalnih doprinosa i naknada. Upravne i administrativne pristojbe (šifra 651) u izvještajnom razdoblju su ostvarene u iznosu od 25.026,78 eur i bilježe povećanje za 69,5 % zbog povećanja iznosa godišnje naknade za korištenje grobnog mjesta te plaćanje iste. Prihodi po posebnim propisima (šifra 652) ostvareni su u iznosu od 17.900,74 eur i bilježe smanjenje od 56,0%. Do smanjenja je došlo jer nije bilo novo sklopljenih ugovora.

Prihodi s osnova komunalnog doprinosa i naknade (šifra 653) u izvještajnom razdoblju ostvareni su u iznosu od 83.612,35 eur i bilježe povećanje od 29,0% u odnosu na isto razdoblje u 2023. godini. Općina kontinuirano provodi mjere na pronalaženju novih obveznika plaćanja komunalne naknade koji do sada nisu bili evidentirani u sustavu Općine. Za dospjela, a neplaćena potraživanja po osnovi komunalne naknade i komunalnog doprinosa, kontinuirano se poduzimaju mjere naplate, ali i mjere kojima se obveznicima u teškoćama olakšava otplata duga u obrocima.

Prihodi od prodaje proizvoda i robe te pruženih usluga i prihodi od donacija te povrati po protestnim jamstvima (šifra 66) ostvareni su u iznosu od 202.430,12 eur i u odnosu na prethodno razdoblje bilježe povećanje od 2.623,3%. Do navedenog povećanja je došlo jer smo primili donaciju Hrvatske lutrije za opremanje sreetball igrališta u Slanju, donacije šljunka od Colasa-a te donaciju ŠNK Vrbanovec svlačionice i igrališta.

**Bilješka br. 3** (šifra 3) RASHODI POSLOVANJA

Rashodi poslovanja (šifra 3) izvršeni su u iznosu 1.023.588,92 eur. U tablici koja slijedi daje se pregled izvršenih rashoda poslovanja za razdoblje I-IX.2024. godine.

|  |  |  |
| --- | --- | --- |
| **OPIS** | **IZNOS (eur)** | **UDIO (%)** |
| Rashodi za zaposlene (31) | 170.885,62 | 16,70 |
| Materijalni rashodi (32) | 434.432,79 | 42,44 |
| Financijski rashodi (34) | 4.111,85 | 0,40 |
| Pomoći dane u inozemstvo i unutar općeg proračuna (36) | 263.046,30 | 25,70 |
| Naknade građanima i kućanstvima na temelju osiguranja i druge naknade (37) | 28.042,70 | 2,74 |
| Ostali rashodi (38) | 123.069,66 | 12,02 |
| UKUPNO: | 1.023.588,92 | 100,00 |

Rashodi za zaposlene (šifra 31) u izvještajnom razdoblju su izvršeni u iznosu 170.885,62 eur i u odnosu na prethodnu godinu bilježe povećanje od 10,8%.

Materijalni rashodi (šifra 32) u izvještajnom razdoblju izvršeni su u iznosu od 434.432,79 eur i u odnosu na prethodnu godinu bilježe povećanje od 75,2%. Materijalni rashodi obuhvaćaju: naknade troškova zaposlenima, rashode za materijal i energiju, rashode za usluge, naknade troškova osobama izvan radnog odnosa te ostale nespomenute rashode poslovanja.

Financijski rashodi (šifra 34) u izvještajnom razdoblju su izvršeni su u iznosu 4.111,85 eur i bilježe povećanje od 20,6% u odnosu na izvršenje u prethodnoj godini, a obuhvaćaju bankarske usluge i kamate za primljene kredite.

Pomoći dane u inozemstvo i unutar općeg proračuna (šifra 36) u izvještajnom razdoblju izvršene su u iznosu od 263.046,30 eur, a odnose se prijenos DV Vlakić Martijanec za redovno poslovanje u iznosu od 256.500,00 eur, 3.226,30 eur prijenosa Gradu Ludbregu za financiranje Plana razvoja povezanog proizvoda te 3.320,00 eur prijenosa Institutu za arheologiju za arheološka istraživanja na području Općine.

Naknade građanima i kućanstvima na temelju osiguranja i druge naknade (šifra 37) u izvještajnom razdoblju su izvršene u iznosu od 28.042,70 eur i bilježe povećanje od 184,3% u odnosu na izvršenje prethodne godine, a obuhvaćaju pomoći obiteljima i to sufinanciranje dječjih vrtića, jednokratne novčane pomoći te usluga prijevoza učenika, a povećanje je nastalo zbog sufinanciranja boravka djece u drugim dječjim vrtićima zbog nedostatka slobodnih mjesta u DV Vlakić Martijanec.

**Bilješka br. 4** (šifra 7) PRIHODI OD PRODAJE NEFINANCIJSKE IMOVINE

Prihodi od prodaje nefinancijske imovine (šifra 7) u izvještajnom razdoblju ostvareni su u iznosu od 34.663,47 eur i veći su za 81,2% od istog razdoblja protekle godine. Navedeni prihodi ostvareni su s osnove prodaje proizvedene i neproizvedene dugotrajne imovine po raspisanim javnim natječajima (zemljišta, šume, višegodišnji nasadi).

**Bilješka br. 5** (šifra 4) RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine (šifra 4) u izvještajnom razdoblju izvršeni su u iznosu od 672.015,36 eur i u odnosu na prošlu godinu bilježe povećanje od 123,3%. Navedeni rashodi odnose se na slijedeće: kupnja zemljišta, donacija zemljišta za sport i rekreaciju ŠNK Vrbanovec, postupak javne nabave, izrade elaborata te plaćanje 1., 2. i 3. privremene situacije za dogradnju DV Vlakić Martijanec, kupnju sanitarnog kontejnera, donacija svlačionice ŠNK Vrbanovec, pripremne radnje za prijavu na natječaj NC Martijanec – Madaraševec, izrada idejnog rješenja za ishođenje građ. dozvole za NC Vinogradska ulica u Slanju, izmjere i izrada situacije za projektiranje kanala i mosta u Sudovčini, izrada tehničkog rješenja zacjevljenja otvorenog kanala, izrada elaborata privremene regulacije prometa i zacjevljenje kanala na čkbr. 1743 k.o. Martijanec, izrada idejnog i gl. projekta te predujam za izradu streetball igrališta u Slanju, radovi na rekonstrukciji teniskog terena u Martijancu, uređenje centralnog trga u Martijancu, II. faza, postava opločnika na groblju u Slanju, stručni nadzor i izgradnja multifunkcionalnog igrališta u Čičkovini – II. faza, izrada gl. projekta za dječje igralište DV Vlakić Martijanec, izrada geodetskog elaborata i gl. projekta sa troškovnicima radova i opreme za dječje igralište u Hrastovljanu, nabava opreme i uređaja za objekte u vlasništvu Općine i komunalne službe, postava solarne elektrane na krov Dječjeg vrtića Vlakić Martijanec, kupnja rashladnih odrova za groblje Martijanec i Križovljan, izrada plakara u Kulturno – informativnom centru, izrada IV. Izmjena i dopuna PPU i UPU Sudovčina Varaždinska ulica, uređenje sportske infrastrukture – NK Čičkovina.

**Bilješka br.6.** (šifra 8) PRIMICIOD FINANCIJSKE IMOVINE I ZADUŽIVANJA

Primici od financijske imovine i zaduživanja (šifra 8) u izvještajnom razdoblju nisu ostvareni.

**Bilješka br.7.** (šifra 5) IZDACI ZA FINANCIJSKU IMOVINU I OTPLATE ZAJMOVA

Izdaci za financijsku imovinu i otplate zajmova (šifra 5) u izvještajnom razdoblju su izvršeni u iznosu od 59.346,59 eur i odnose se na izdatke za otplatu beskamatnog zajma koji nam je odobren u 2023. godini zbog nedostajućih sredstava na računu FINA-e za povrat poreza na dohodak po godišnjoj prijavi za 2022. godinu u iznosu od 35.705,36 eur te 23.641,23 eur na izdatke s osnova plaćanja 5., 6. i 7. rate dugoročnog kredita za dogradnju OŠ Martijanec.

**3. Bilješke uz Izvještaj o obvezama**

**Bilješka br.1**

Stanje obveza na početku izvještajnog razdoblja u obrascu Izvještaj o obvezama (šifra V001) iznosi 529.856,00 eur.

**Bilješka br. 2**

Stanje obveza na kraju izvještajnog razdoblja (šifra V006) iznosi 367.672,39 eur od čega stanje dospjelih obveza na kraju izvještajnog razdoblja (šifra V007) iznosi 34.863,23 eur, a sastoje se od slijedećih obveza:

* HRVATSKE VODE – obveza za naknadu za uređenje voda u iznosu od 2.542,92 eur,
* Comet – nabava materijala za tek. održavanje – betonske cijevi u iznosu od 406,56 eur,
* EDEL SPORT – dobava, isporuka i montaža blende za zamračivanje teniskog terena u iznosu od 866,14 eur
* HD MONT – usluga zacjevljenja kanala u Vrbanovcu čkbr. 1743 k.o. Martijanec u iznosu od 15.311,00 eur
* HRT – mjesečna pristojba u iznosu od 21,24 eur
* IN Servis – školski pribor, bonovi u iznosu od 460,00 eur
* INSTALACIJE CRNKOVIĆ – usluga izrade metalnih vrata na teniskom terenu u iznosu od 200,00 eur
* INSTALACIJE VAHTARIĆ – dobava i montaža klime – vijećnica u zgradi Općine i sportski objekt u Čičkovini u iznosu od 2.575,00 eur
* LU – ING – usluga pružanja usluga stručnog nadzora – uređenje centralnog trga u Martijancu u iznosu od 1.603,09 eur
* PET-KOP – usluga rada bagerom i usluga ispumpavanja prališća i septičkih jama u iznosu od 1.543,75 eur
* TERMOPROM – usluga dubinskog prozračivanja i četkanja travnjaka travnjaka NK Polet Martijanec u iznosu od 4.290,26 eur
* PZC VARAŽDIN D.D. – postava turističke signalizacije u iznosu od 867,20 eur
* TRG.UGOST. I USL. OBRT R. SANJKOVIĆ – nabava uređaja – frižideri u iznosu od 5.000,00 eur
* ZAVOD ZA JAVNO ZDRAVSTVO VARAŽDINSKE ŽUPANIJE – usluga dezinsekcije u Sudovčini u iznosu od 62,50 eur
* ZELENA GRADNJA – Izrada glavnog projekta s troškovnicima radova i opreme – dj. igralište u Hrastovljanu u iznosu od 1.250,00 eur

Stanje nedospjelih obveza na kraju izvještajnog razdoblja (šifra V009) iznosi 332.809,16 eur. Glavninu tih obveza čini obveza po izdanom rješenju Hrast-Export-Puklavec za izračunatu naknadu za zadržavanje nezakonito izgrađenih zgrada, nedospjela naknada za uređenje voda i obveza po kreditu koji je podignut kod Hrvatske poštanske banke d.d. za Rekonstrukciju i dogradnju zgrade Osnovne škole Martijanec.

U Martijancu, 10.10.2024.

OPĆINSKI NAČELNIK

Branimir Nađ, mag. oec.